**J E G Y Z Ő K Ö N Y V**

**Készült:** Pétervására, Váraszó, Kisfüzes Társult Képviselő-testülete, 2014. november 18-án (kedden) 14.30 órakor megtartott ülésén.

**Jelen vannak:** Eged István FIDESZ-KDNP, Boros Csaba FIDESZ-KDNP, Juhász Attila, Varró Magdolna, Tóth János, Pál István László FIDESZ-KDNP, Vincze Ferenc, Janovicz Zoltán, Kívés Boldizsár Mihály, Sály Edina, Menyhárt Balázs, Dr. Kerekesné Galambosi Ágnes, Bojtos Imre, Filip Valéria, Szabó Bertalan.

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deli Orsolya ügykezelő

Kovácsné Égető Edit jkv.

**Eged István soros levezető polgármester**

Gratulál az újonnan megválasztott képviselőknek, és köszönti az ülés résztvevőit. Kéri, hogy az új képviselőtagok mutatkozzanak be. Megállapítja az ülés határozatképességét, mert a jelenléti ív szerint 17 képviselőből 15 fő jelen van. Az ülést megnyitja. Javasolja a meghívón szereplő napirendi pontok tárgyalását, a képviselők egyhangúan elfogadták.

**Napirendi pontok**

1. A Társult Képviselő-testület SZMSZ-nek módosítása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

A Társult Képviselő-testület SZMSZ-nek módosítása.

**Eged István soros levezető polgármester**

Az anyagot mindenki megkapta, kéri az észrevételeket, hozzászólásokat.

**Dr. Varga Attila jegyző**

A régi anyagban nem szerepelt Varró Magdolna, ez pótolva lett.

**Eged István soros levezető polgármester**

A Társult Képviselő-testület tagjai sorából 3 fős Pénzügyi Bizottságot és 3 fős Oktatási Bizottságot kell létrehozni.

A bizottsági tagokra az alábbi javaslatot teszi.

Pénzügyi Bizottság: - Varró Magdolna (elnök), Janovicz Zoltán és Szabó Bertalan (tag).

Oktatási Bizottság: - Sály Edina (elnök), Abelovszki Ildikó és Bojtos Imre (tag).

Kérdezi, hogy van-e valakinek más javaslata?

Amennyiben nincs kéri, hogy aki egyetért a Társult Képviselő-testület SZMSZ módosításával az kézfelemeléssel szavazzon.

Váraszó Község Önkormányzat Képviselőtestülete egyhangúan támogatja a rendelet módosítását

Kisfüzes Község Önkormányzat Képviselőtestülete egyhangúan támogatja a rendelet módosítását.

Pétervására Város Önkormányzat Képviselőtestülete egyhangú szavazattal az alábbi rendelet alkotja:

**Pétervására Város Önkormányzat Képviselőtestületének**

**21/2014. (XI.19.) önkormányzati rendelete**

**Társult Képviselő-testület a Szervezeti és Működési Szabályzatáról szóló**

**11/2012. (VIII. 3.) rendeletének – a továbbiakban: R – módosításáról**

Pétervására Város Önkormányzat Képviselőtestülete (a továbbiakban: Képviselőtestület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. §-ában meghatározott eredeti jogalkotói hatásköre alapján - figyelemmel a 53. § (1) bekezdésre, és 56. §-ra - valamint Társult Képviselőtestületet alkotó Váraszó Község Önkormányzat Képviselőtestületének, és Kisfüzes Község Önkormányzat Képviselőtestületének döntésére tekintettel a Szervezeti és Működési Szabályzatáról szóló 8/2011. (VIII. 30.) rendeletének – a továbbiakban: R – a módosításáról következőket rendeli el:

**1. §**

A R 3. § (1) bekezdése az alábbiak szerint módosul:

„(1) A Társult Képviselőtestület tagjai sorából 3 fős Pénzügyi Bizottságot és 3 fős Oktatási Bizottságot választ.”

**2. §**

A R. 1. melléklete helyébe e rendelet 1. melléklete lép.

**Záró rendelkezések**

**3. §**

Ez a rendelet a kihirdetését követő napon lép hatályba, és az azt követő napon hatályát veszti.

Pétervására, 2014. november 18.

|  |  |
| --- | --- |
| Eged István  FIDESZ-KDNP  polgármester | Dr. Varga Attila  jegyző |

***1. melléklet a 21/2014. (XI.19.) rendelethez***

**1. melléklet a 11/2012. (VIII.3.) rendelethez:**

**A Társult Képviselőtestület és bizottságainak névsora**

|  |  |
| --- | --- |
| **Képviselő neve** | **Képviselt település** |
| **Pétervására** |  |
| Eged István polgármester FIDESZ-KDNP | Pétervására |
| Boros Csaba alpolgármester FIDESZ-KDNP | Pétervására |
| Barta Gábor képviselő FIDESZ-KDNP | Pétervására |
| Abelovszki Ildikó képviselő | Pétervására |
| Juhász Attila képviselő FIDESZ-KDNP | Pétervására |
| Tóth János képviselő | Pétervására |
| Varró Magdolna képviselő | Pétervására |
| **Váraszó** |  |
| Pál István László polgármester FIDESZ-KDNP | Váraszó |
| Vincze Ferenc alpolgármester | Váraszó |
| Janovicz Zoltán képviselő | Váraszó |
| Kívés Boldizsár képviselő | Váraszó |
| Sály Edina képviselő | Váraszó |
| **Kisfüzes** |  |
| Menyhárt Balázs polgármester | Kisfüzes |
| Dr. Kerekesné Galambosi Ágnes alpolgármester | Kisfüzes |
| Bojtos Imre képviselő | Kisfüzes |
| Filip Valéria képviselő | Kisfüzes |
| Szabó Bertalan képviselő | Kisfüzes |
|  | |

**A Társult Képviselőtestület bizottságainak névsora**

1. **Pénzügyi Bizottság**

|  |  |
| --- | --- |
| Elnöke: | Varró Magdolna (Pétervására) |
| Képviselő tagjai: | Janovicz Zoltán (Váraszó) |
|  | Szabó Bertalan (Kisfüzes) |

**2. Oktatási Bizottság**

|  |  |
| --- | --- |
| Elnöke: | Sály Edina (Váraszó) |
| Képviselő tagjai: | Abelovszki Ildikó (Pétervására) |
|  | Bojtos Imre (Kisfüzes) |

**2./ Napirend**

Kérdések, interpellációk.

**Janovicz Zoltán képviselő**

Kéri, hogy a Társult Képviselő-testület üléseit kicsit későbbi időpontban kezdeni, mert nem mindig tud a munkája miatt részt venni az ülésen.

**Eged István soros levezető polgármester**

Elmondja, hogy a pénzügyi helyzet lehetővé teszi a közös önkormányzati hivatal dolgozóinak jutalmat osszanak.

Minden dolgozó állta a sarat. Három választás is volt az idén.

Pályázatok lebonyolítása is gördülékenyen folyt, illetve folyik.

A hivatal dolgozói megérdemli ezt a jutalmat.

Nem tudni, hogy a jövő évben lesz-e erre mód vagy lehetőség.

**Varró Magdolna képviselő**

Legmesszebb menőkig támogatja a polgármester úr javaslatát.

Már erre korábban felhívta a figyelmet.

**Vincze Ferenc alpolgármester**

Egyformán kap mindenki?

**Dr. Varga Attila jegyző**

Nem. Fizetéshez van kötve, illetve aki most jött (ebben az évben érkezett) ide dolgozni az időarányosan kap.

**Pál István László polgármester**

Kéri, hogy ha üresedés lesz a hivatalban, akkor a három települ lakossága közül válasszanak munkatársat. Lakosságszám arányosan finanszírozzuk a jutalmat?

**Braun József pénzügyi osztályvezető**

Van rá pénz mindenhol.

**Dr. Varga Attila jegyző**

Mindig figyelembe veszik, hogy a társulás területéről vegyenek fel dolgozót, de itt vannak bizonyos feltételek, amiknek meg kell, hogy feleljenek. Gondol itt például az iskolai végzettségre.

**Eged István soros levezető polgármester**

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kéri, hogy aki egyetért a Pétervásárai Közös Önkormányzati Hivatal dolgozóinak jutalmával az kézfelemeléssel szavazzon.

a **Társult Képviselő-testület** egyhangú **szavazattal** az alábbi határozatot hozta:

**Társult Képviselő-testület 5/2014. (XI.18.) határozata**

A Társult Képviselőtestület a Pétervásárai Közös Önkormányzati Hivatalban dolgozó köztisztviselők számára összesen – járulékokkal együtt – bruttó 4.400.000.- Ft jutalmat biztosít a bérmaradvány terhére.

**Határidő:** 2014. november 30.

**Felelős:** Eged István soros levezető polgármester

**Eged István soros levezető polgármester**

Kérdezi, hogy van-e még valakinek kérdése, bejelenteni valója?

Amennyiben nincs, megköszöni a jelenlévők munkáját. és az ülést bezárja.

**K.m.f.**

**Eged István Dr. Varga Attila**

**soros levezető polgármester jegyző**